b'\n_START_ARTICLE_\nDanny Guthrie\n_START_SECTION_\nTidlige \xc3\xa5r\n_START_PARAGRAPH_\nGuthrie gikk p\xc3\xa5 Thomas Telford School i Shropshire, fra han var 11 til 16. Han spilte p\xc3\xa5 et veldig suksessfullt fotballag p\xc3\xa5 skolen, og vant flere trofeer. Daniel flyttet videre til Merseyside da han var 16 for \xc3\xa5 utvikle sin fotball-karriere.\n_START_SECTION_\nLiverpool FC\n_START_PARAGRAPH_\nHan signerte for Merseyside-laget bare 15 \xc3\xa5r gammel, etter \xc3\xa5 ha blitt frigitt av Manchester United. Han spilte sin f\xc3\xb8rste kamp for Liverpool mot Reading i Ligacupen den 25. oktober 2006. En m\xc3\xa5ned senere debuterte han i Premier League, som innbytter i en kamp mot Portsmouth. Han startet sin f\xc3\xb8rste kamp i Mesterliga-kampen mot Galatasaray 5. desember 2006, som endte med et 3\xe2\x80\x932 bortetap for Liverpool.Danny klarte ikke \xc3\xa5 ta det store steget i Liverpool som for eksempel Steven Gerrard og Michael Owen gjorde for 10 \xc3\xa5r siden.\n_START_SECTION_\nL\xc3\xa5n hos Southampton og Bolton\n_START_PARAGRAPH_\n2. mars 2007 dro han p\xc3\xa5 l\xc3\xa5n til Southampton. Her skulle han i utgangspunktet bli i en m\xc3\xa5ned, men han spilte s\xc3\xa5 bra at han ble i klubben til slutten av sesongen._NEWLINE_Guthrie var hele 2007-08 sesongen hos Bolton Wanderers, som ved starten av sesongen var under ledelse av tidligere Liverpool spiller og trener Sammy Lee. Guthrie fikk ogs\xc3\xa5 tillit hos Gary Megson, som etterfulgte Lee, og Guthrie spilte 25 kamper for The Trotters f\xc3\xb8r han returnerte til Liverpool.\n_START_SECTION_\nNewcastle United\n_START_PARAGRAPH_\n11. juli 2008 aksepterte Liverpool et bud p\xc3\xa5 Guthrie fra Newcastle United. Klubben selv bekreftet samme dag at kj\xc3\xb8pet var sluttf\xc3\xb8rt og at Guthrie var en Newcastle-spiller Kj\xc3\xb8pssummen var p\xc3\xa5 \xc2\xa32,25M.'